Parlamentul  României

[image: image1.png]FOMANIA




Comisia pentru buget,

finanţe şi bănci

Bucureşti,   01.07.2002 

Nr. 299

AVIZ

asupra propunerii legislative privind exercitarea profesiei de inginer
Cu adresa nr. 106 din 27 mai 2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind exercitarea profesiei de inginer.

In urma examinării, în şedinţa din data de 01 iulie 2002, Comisia, cu unanimitate de voturi, a hotărât respingerea din următoarele considerente:

Iniţiativa legislativă a domnului deputat Aurel Daraban este o preluare a unei variante a proiectului Legii privind statutul profesiei de inginer din România elaborat de Ministerul Dezvoltării şi Prognozei, în colaborare cu Asociaţia Generală a Inginerilor din România, variantă publicată în ziarul “Universul ingineresc” în anul 2001.

Programele de perfecţionare şi formare permanentă a inginerilor sunt asigurate de către Ministerul Educaţiei şi Cercetării, în colaborare cu partenerii sociali, pentru toate profesiile şi nu pot fi cedate, ca prerogative, asociaţiei naţionale profesionale.

Înfiinţarea altei organizaţii naţionale, cu drept de reprezentare pe plan naţional şi internaţional a intereselor inginerilor, nu se justifică, întrucât, există Asociaţia Generală a Inginerilor din România (A.G.I.R.) care exercită deja această funcţie aşa cum s-a menţionat.

În conformitate cu Programul Legislativ al Guvernul României pentru anul 2002, Ministerul Dezvoltării şi Prognozei, cu sprijinul de specialitate al Asociaţiei Generale a Inginerilor din România, a iniţiat Proiectul Legii privind statutul profesiei de inginer şi înfiinţarea Registrului naţional al inginerilor din România, care a fost transmis spre analiză ministerelor interesate.

În acest moment, proiectul se află, din nou, la AGIR care urmează să analizeze observaţiile şi propunerile înaintate de către ministere şi să redacteze o nouă formă a proiectului pentru ca, ulterior, să fie prezentat spre dezbatere Guvernului.

